"Setswana Puo ya Gae (HL)/P1 7 DBE/Ngwanaitseele 2016 NSC KAROLO YA B: TSHOBOKANYO POTSO 2 Buisa temana e e fa tlase ka kelotlhoko. E tlhagisa ditlhagiso tsa botlhokwa ka ga boeteledipele. ELA TLHOKO: O tshwanetse go dira tse di latelang: 1. Sobokanya o dirisa mafoko a gago, mme o sa latlhe bokao jwa temana, ka go tlhagisa dintlha di le SUPA ka ga mokgwa wa go etelela pele. 2. Kwala ka temana. 3. Boleele bo se fete mafoko a a 90. 4. Tshobokanyo e se ka ya newa setlhogo. 5. Kwala palo ya mafoko a o a dirisitseng kwa bokhutlong jwa tshobokanyo. SETLHANGWA C DITLHAGISO TSA BOTLHOKWA KA GA BOETELEDIPELE Batho ka bontsi ba lebelela boetapele le boeteledipele e le marefosi, mme tota mareo a a farologane. Go tlhomamisa se o tshwanetse go itse gore a o bona setlhopha sa gago sa tiro e le batho ba ba gakatsang seemo, mme o patelesega go ba itshokela gore o fitlhelele maikaelelo le ditiro tsa letsatsi le letsatsi. A kampo o itumelela go dira le setlhopha sa gago go fitlhelela maikaelelo a gago. Go le gantsi setlhopha se se ntshang dipholo tse dintle go gaisa ke se se kaelwang. Baetapele ba ba batla go laola tiragatso nngwe le nngwe ka dinako tsotlhe fa baeteledipele ba itse gore setlhopha sa bona se tlhoka kaelo le tshegetso ka jalo ba tlhoma letlhomeso la tiro ba be ba natlafatsa ditlhopha gore tiro e dirwe. Ba kaela setlhopha go feta go se laola. Baetapele ba tatalala mo mokgweng o ba batlang dilo di dirwa ka ona, mme baeteledipele bona ba tlhaloganya boleng jwa batho ba bona, mme ba fetole mokgwa wa bona wa go dira fa go tlhokega. Baetapele ba tsaya tlotlomatso fa ditlhopa di dirile sentle, mme ba nne ba ntlha go ba kgobotletsa fa tiro e sa dirwa jaaka go solofetswe. Baeteledipele ba itse sentle gore katlego ya bona e tswa mo matsapeng a setlhopha. Ba baya mo pepeneneng matsapa a ditlhopha tsa bona, mme ba rwale maikarabelo otlhe fa go retetse. Baetapele ga ba tshepe ope go dira tiro ka botlalo fa baeteledipele ba naya ditlhopha tiro yotlhe, mme bona ba ete ba e tlhola fela go bona gore ba santse ba le mo temeng. Motho yo o etelelang batho pele o tshwanetse go itumelela go dira le batho, go ba thusa le go ba bona ba atlega. Baetapele ba efoga go lekeletsa fa baeteledipele ba sa tshabe go tsena mo kotsing ka go rotloetsa ditlhopha go nna le boitlhamedi, mme ba lebelela phoso jaaka tšhono ya go tokafatsa. Baetapele ba rotloetsa ka ntlha ya poifo fa baeteledipele ba rotloetsa ka go tlhotlhomisa gore ke eng se se ka tlodisang setlhopha ditlhase. Ba rotloetsa le go keteka katlego e kgolo le e potlana. [E rulagantswe sešwa go tswa go, City Press, 10 Motsheganong 2015] PALOGOTLHE YA KAROLO YA B: 10 Kwalololo e ileditswe Phetla"